奉和聖製送張說巡邊
作者：宋璟
朝代：唐

paragraphs: 帝道薄存兵，王師尚有征。
是關司馬法，爰命總戎行。
畫閫崇威信，分麾盛寵榮。
聚觀方結轍，出祖遂傾城。
聖酒江河潤，天詞象緯明。
德風邊草偃，勝氣朔雲平。
宰國推良器，爲軍挹壯聲。
至和常得體，不戰即亡精。
以智泉寧竭，其徐海自清。
遲還廟堂坐，贈別故人情。